

VLADA REPUBLIKE HRVATSKE

Zagreb, 4. svibnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Gradu Metkoviću za zaduženje kod Erste&Steiermärkische Bank d.d., Rijeka  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18 i 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2023. godine donijela

**O D L U K U**

**o davanju suglasnosti Gradu Metkoviću za zaduženje**

**kod Erste&Steiermärkische Bank d.d., Rijeka**

I.

 Daje se suglasnost Gradu Metkoviću za zaduženje kod Erste&Steiermärkische Bank d.d., Rijeka u iznosu od 665.000,00 eura, s rokom otplate kredita od pet godina po isteku počeka od godinu dana, u mjesečnim ratama, uz fiksnu godišnju kamatnu stopu 1,35% i jednokratnu naknadu za obradu kredita u visini 0,10% od iznosa kredita.

 Sredstva će se koristiti za financiranje kapitalnog projekta „Izgradnja poslovne zone Dubravica“, sukladno Odluci Gradskog vijeća o zaduživanju Grada Metkovića u svrhu završetka projekta Izgradnje infrastrukture u poslovnoj zoni Dubravica, KLASA: 403-02/22-01/02, URBROJ: 2117-10-03-22-1 od 22. prosinca 2022. godine.

II.

Radi ostvarenja zaduženja iz točke I. ove Odluke, zadužuje se Grad Metković da izradi planove proračunske potrošnje za godine u kojima treba planirati sredstva za otplatu kredita.

III.

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Grad Metković podnio je Ministarstvu financija zahtjev KLASA: 403-02/23-01/01, URBROJ: 2117-10-02-23-01 od 17. veljače 2023. za dobivanje suglasnosti Vlade Republike Hrvatske za zaduženje kod Erste&Steiermärkische Bank d.d., Rijeka u iznosu od 665.000,00 eura, s rokom otplate kredita od pet godina po isteku počeka od godinu dana, u mjesečnim ratama, uz fiksnu godišnju kamatnu stopu 1,35% i jednokratnu naknadu za obradu kredita u visini 0,10% od iznosa kredita.

Sredstva će se koristiti za financiranje kapitalnog projekta „Izgradnja poslovne zone Dubravica“, sukladno Odluci Gradskog vijeća o zaduživanju Grada Metkovića u svrhu završetka projekta Izgradnje infrastrukture u poslovnoj zoni Dubravica, KLASA: 403-02/22-01/02, URBROJ: 2117-10-03-22-1 od 22. prosinca 2022. godine.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Grada Metkovića u 2022. godini, umanjeni za prihode iz članka 121. stavka 4. Zakona o proračunu, iznosili su 7.029.396,38 eura. Udio godišnjeg obroka (anuiteta) traženog kredita u ostvarenim prihodima iznosi 1,66%, a ako se tomu pribroje dospjele nepodmirene obveze iz prethodnih razdoblja, tada je ukupna obveza Grada 1,83% što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Grada Metkovića.